LIETUVOS RESPUBLIKOS SOCIALINĖS APSAUGOS IR DARBO MINISTRO

ĮSAKYMAS

DĖL Lietuvos Respublikos socialinės apsaugos ir darbo ministro 2010 m. VASARIO 9 d. įsakymo Nr. A1-56 „Dėl Valstybinio socialinio draudimo fondo valdybos prie Socialinės apsaugos ir darbo ministerijos nuostatų patvirtinimo“ Pakeitimo

2010 m. rugsėjo 7 d. Nr. A1-404

Vilnius

Pakeičiu Valstybinio socialinio draudimo fondo valdybos prie Socialinės apsaugos ir darbo ministerijos nuostatus, patvirtintus Lietuvos Respublikos socialinės apsaugos ir darbo ministro 2005 m. sausio 24 d. įsakymu Nr. A1-14 „Dėl Valstybinio socialinio draudimo fondo valdybos prie Socialinės apsaugos ir darbo ministerijos nuostatų patvirtinimo“ (Žin., 2005, Nr. 14-445; 2010, Nr. 18-849):

1. Išdėstau 1 punktą taip:

„1. Valstybinio socialinio draudimo fondo valdyba prie Socialinės apsaugos ir darbo ministerijos (toliau vadinama – Fondo valdyba) yra įstaiga prie ministerijos, organizuojanti valstybinį socialinį draudimą ir vykdanti operatyvų Valstybinio socialinio draudimo fondo (toliau vadinama – Fondas) lėšų tvarkymą bei apskaitą.“

2. Išdėstau 3 punktą taip:

„3. Fondo valdyba yra viešasis juridinis asmuo, turintis atsiskaitomąsias ir specialiųjų lėšų sąskaitas Lietuvos Respublikoje registruotose kredito įstaigose, antspaudą su savo pavadinimu ir Lietuvos valstybės herbu, spaudą su pavadinimu ir įstatymų nustatyta tvarka patvirtinta simbolika. Fondo valdybos buveinės adresas: Konstitucijos pr. 12, LT-09308 Vilnius, Lietuvos Respublika.“

3. Išdėstau 4 punktą taip:

„4. Fondo valdyba yra biudžetinė įstaiga, finansuojama iš Fondo lėšų. Fondo valdybos finansavimo šaltiniai taip pat gali būti valstybės biudžeto tiksliniai asignavimai bei Lietuvos Respublikos, užsienio šalių ir tarptautinių fondų suteiktos lėšos ir kitos teisės aktų nustatyta tvarka teisėtai gautos lėšos.“

4. Išdėstau 5 punktą taip:

„5. Fondo valdybos savininkė yra valstybė. Fondo valdybos savininko teises ir pareigas įgyvendina Socialinės apsaugos ir darbo ministerija. Socialinės apsaugos ir darbo ministerijos kompetenciją įgyvendinant Fondo valdybos teises ir pareigas nustato Lietuvos Respublikos valstybinio socialinio draudimo įstatymas (Žin., 1991, Nr. 17-447; 2004, Nr. 171-6295), Lietuvos Respublikos biudžetinių įstaigų įstatymas (Žin., 1995, Nr. 104-2322; 2010, Nr. 15-699) ir kiti Lietuvos Respublikos teisės aktai.“

5. Išdėstau 6 punktą taip:

„6. Fondo valdybos veiklos laikotarpis neribojamas. Fondo valdybos finansiniai metai yra kalendoriniai metai.“

6. Papildau šiuo 71 punktu:

„71. Fondo valdybos vieši pranešimai skelbiami visoje Lietuvos Respublikoje platinamame dienraštyje ir Fondo valdybos interneto tinklalapyje.“

7. Išdėstau II skyriaus pavadinimą taip:

„II. FONDO VALDYBOS VEIKLOS TIKSLAI IR FUNKCIJOS“.

8. Įrašau 8 punkte vietoj žodžio „uždaviniai“ žodžius „veiklos tikslai“.

9. Išdėstau 13.4 punktą taip:

„13.4. užtikrina Europos Tarybos reglamento dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimų nariams, persikeliantiems Bendrijoje bei kitų Lietuvos Respublikos sudarytų tarptautinių sutarčių dėl socialinės apsaugos įgyvendinimą.“

10. Pripažįstu netekusiu galios 13.5 punktą.

11. Išdėstau 14.15 punktą taip:

„14.15. valdo ir naudoja į Fondo apskaitą įtrauktą valstybės turtą bei juo disponuoja;“.

12. Įrašau 15 punkte vietoj žodžių „jai pavestus uždavinius“ žodžius „veiklos tikslus“.

13. Papildau šiuo 15.13 punktu:

„15.13. tikrinti arba pavesti patikrinti dokumentus, kuriais grindžiamos Fondo įstaigų administruojamos valstybinio socialinio draudimo įmokos ir valstybinio socialinio draudimo išmokos, taip pat išmokos iš valstybės biudžeto.“

14. Išdėstau 17 punktą taip:

„17. Fondo valdybos administracijos struktūrą tvirtina socialinės apsaugos ir darbo ministras. Direktorius ir jo pavaduotojai turi pareigas, atsakomybę ir teises, nustatytas Lietuvos Respublikos įstatymuose, kituose teisės aktuose, Fondo valdybos darbo reglamente ir pareigybių aprašymuose. Departamentų ir skyrių funkcijos, pareigos ir teisės nustatomos jų nuostatuose, kuriuos tvirtina Fondo valdybos direktorius“.

15. Išdėstau 19 punktą taip:

„19. Fondo valdybai vadovauja direktorius, kurį ketverių metų kadencijai Lietuvos Respublikos valstybės tarnybos įstatymo (Žin., 1999, Nr. 66-2130; 2002, Nr. 45-1708) nustatyta tvarka (ne politinio (asmeninio) pasitikėjimo pagrindu) priima į pareigas ir atleidžia iš jų socialinės apsaugos ir darbo ministras. Fondo valdybos direktorius gali būti skiriamas eiti Fondo valdybos vadovo (direktoriaus) pareigas ne daugiau kaip dvi kadencijas iš eilės. Fondo valdybos direktorius yra tiesiogiai pavaldus ir atskaitingas socialinės apsaugos ir darbo ministrui.“

16. Išdėstau 20 punktą taip:

„20. Fondo valdybos direktorius:

20. 1. organizuoja Fondo valdybos darbą, kad būtų įgyvendinami Fondo valdybos veiklos tikslai ir atliekamos nustatytos funkcijos;

20.2. užtikrina, kad būtų laikomasi įstatymų, Lietuvos Respublikos tarptautinių sutarčių, kitų teisės aktų ir šių nuostatų;

20.3. užtikrina Fondo valdybos metinio veiklos plano projekto rengimą ir patvirtintą planą teikia Socialinės apsaugos ir darbo ministerijai;

20.4. teisės aktų nustatyta tvarka sudaro sutartis su Lietuvos Respublikos ir užsienio šalių juridiniais ir fiziniais asmenimis;

20.5. priima sprendimus, kurių reikia Lietuvos Respublikos valstybinio socialinio draudimo įstatyme Fondo valdybai nustatytoms funkcijoms įgyvendinti;

20.6. leidžia įsakymus ir kitus įsakymais patvirtintus teisės aktus, organizuoja ir kontroliuoja jų vykdymą;

20.7. atsako už Fondo valdybos kompetencijai priskirtų funkcijų atlikimą;

20.8. garantuoja, kad pagal Lietuvos Respublikos viešojo sektoriaus atskaitomybės įstatymą (Žin., 2007, Nr. 77-3046) teikiami ataskaitų rinkiniai ir statistinės ataskaitos būtų teisingi;

20.9. tvirtina Fondo administravimo įstaigų veiklos sąnaudų sąmatas;

20.10. tvirtina ketvirčiais paskirstytas Fondo biudžeto pajamas, išlaidas ir pinigų srautus pagal klasifikacijos straipsnius;

20.11. tvirtina Fondo ir Fondo administravimo įstaigų buhalterinės apskaitos politiką;

20.12. užtikrina racionalų ir taupų lėšų bei turto naudojimą, veiksmingą Fondo valdybos vidaus kontrolės sistemos sukūrimą, jos veikimą ir tobulinimą;

20.13. komandiruoja Fondo valdybos valstybės tarnautojus ir darbuotojus (toliau vadinama – personalas) atlikti tarnybinių užduočių;

20.14. tvirtina Fondo valdybos teritorinių skyrių ir kitų Fondo įstaigų nuostatus, Fondo valdybos teritorinių skyrių ir kitų Fondo įstaigų direktorių pareigybių aprašymus, pareigybių skaičių, pareigybių sąrašus, tipines organizacines valdymo struktūras, tipinius Fondo valdybos teritorinių skyrių ir kitų Fondo įstaigų administracijos padalinių nuostatus, tipinius pareigybių aprašymus, veiklos procesų ir procedūrų aprašymus ir kitus bendrosios ir specialiosios veiklos dokumentus;

20.15. užtikrina Fondo valdybos personalo valdymą, formuoja Fondo administravimo įstaigų personalo valdymo politiką, tvirtina Fondo administravimo įstaigų valstybės tarnautojų ir darbuotojų mokymo strategiją, mokymo ir kvalifikacijos tobulinimo planus;

20.16. Lietuvos Respublikos valstybės tarnybos įstatymo nustatyta tvarka skiria į pareigas ir atleidžia iš jų Fondo valdybos valstybės tarnautojus, Fondo valdybos teritorinių skyrių ir kitų Fondo įstaigų direktorius, skatina ir skiria jiems tarnybines nuobaudas ir pašalpas;

20.17. Lietuvos Respublikos darbo kodekso (Žin., 2002, Nr. 64-2569) nustatyta tvarka priima į darbą ir atleidžia iš darbo Fondo valdybos darbuotojus ir kitų Fondo įstaigų direktorius, dirbančius pagal darbo sutartis, skatina ir skiria jiems drausmines nuobaudas ir pašalpas;

20.18. tvirtina Fondo valdybos personalo pareigybių sąrašą, neviršijant nustatyto didžiausio leistino pareigybių skaičiaus;

20.19. tvirtina valstybės tarnautojų pareigybių lygius ir kategorijas bei darbuotojų tarnybinių atlyginimų koeficientus, neviršydamas darbo užmokesčiui nustatytų lėšų;

20.20. tvirtina Fondo valdybos darbo reglamentą, vidaus tvarkos taisykles, administracijos padalinių nuostatus, pareigybių aprašymus;

20.21. organizuoja Fondo valdybos dokumentų valdymą;

20.22. organizuoja skundų, prašymų, pareiškimų ir ginčų dėl valstybinio socialinio draudimo santykių nagrinėjimą;

20.23. veikia Fondo valdybos vardu, atstovauja Fondo administravimo įstaigoms valstybės ir savivaldybių institucijose ir įstaigose, taip pat santykiuose su kitais šalies ar užsienio fiziniais ir juridiniais asmenimis;

20.24. atlieka kitas įstatymų ir kitų teisės aktų nustatytas funkcijas.“

17. Išdėstau 22 punktą taip:

„22. Fondo valdybos direktoriaus pavaduotojas (-ai):

22.1. koordinuoja ir kontroliuoja Fondo valdybos direktoriaus įsakymu nustatytoms administravimo sritims pavestų veiklos tikslų įgyvendinimą ir funkcijų atlikimą;

22.2. padeda Fondo valdybos direktoriui įgyvendinti Fondo valdybos veiklos tikslus;

22.3. atlieka kitas Fondo valdybos direktoriaus įsakymais ir kitais teisės aktais nustatytas funkcijas.“

18. Papildau šiuo 221 punktu:

„221. Laikinai nesant Fondo valdybos direktoriaus, jo funkcijas atlieka Fondo valdybos direktoriaus įsakymu paskirtas vienas iš Fondo valdybos direktoriaus pavaduotojų.“

19. Papildau šiuo 271 punktu:

„271. Fondo valdybos nuostatai keičiami Lietuvos Respublikos teisės aktų nustatyta tvarka.“

Socialinės apsaugos ir darbo ministras	Donatas Jankauskas